ถามตรงๆ กับจอมขวัญ : ถูกหลอกเล่นแชร์เฟซบุ๊ก เสียหายร่วม 100 ล้าน
ถามตรงๆ กับจอมขวัญ : ถูกหลอกเล่นแชร์เฟซบุ๊ก เสียหายร่วม 100 ล้านบาท,หนึ่งในผู้เสียหาย เล่นแชร์ทางเฟซบุ๊ก ร่วมรายการ ถามตรงๆ กับจอมขวัญ บอกเหตุผลในการตัดสินใจเล่น หลังลังเลมากว่า 6 เดือน กระทั่งควักเงิน 9 หมื่น เพราะความโลภ ผ่านมา 2 เดือน เจอปัญหาโดนเบี้ยว,เมื่อวันที่ 21 เม.ย. รายการ ,ถามตรงๆ กับจอมขวัญ, โดยจอมขวัญ หลาวเพ็ชร์ ได้พูดคุยกับ หนึ่งในเหยื่อซึ่งถูกหลอกให้เล่นแชร์ผ่านทางเฟซบุ๊ก มีผู้เสียหายกว่า 20 คนโดนหลอกร่วม 100 ล้านบาท โดยมิจฉาชีพในคราบเท้าแชร์เชิดเงินหนีหาย จนนำไปสู่การแจ้งความร้องทุกข์ต่อเจ้าหน้าที่ตำรวจ กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (บก.ปอท.),ด้าน ชรินรัตน์ อุไรพันธุ์ หนึ่งในผู้เสียหาย บอกตอนแรกงงว่าแชร์รูปแบบนี้มีหรือในเฟซบุ๊ก ในการปันดอกเป็นรายอาทิตย์ให้ ซึ่งได้มีคนมาชักชวน โดยครั้งแรกได้บอกให้คนที่ชักชวนเล่นไปก่อนเพราะไม่มั่นใจ จนต่อมามีการดึงตนเองเข้าไลน์กลุ่ม กระทั่งผ่านมา 6 เดือนก็เห็นว่าน่าจะมั่นใจได้แล้ว อีกทั้งได้ดูในเฟซบุ๊กของคนเป็นเท้าแชร์มีความน่าเชื่อถือ และมองว่ากำไรดี โดยลงเงินทุกแบบ ทั้งลงเงินออมแบบ 5 วัน แบบ 7 วัน และวงเหมา 8 หมื่น ซึ่งลงเงินครั้งแรกแจกทองครึ่งสลึง และต่อมาได้ 1 สลึง นอกจากนี้ ในไลน์ของเท้าแชร์ มีการแสดงยอดเงินในบัญชีว่ามี 10 ล้าน ทำให้คิดว่าไม่โกงแน่ และเกิดความโลภขึ้นมา, ผู้เสียหายระบุ และบอกว่าขณะนี้คนที่เสียหายมีการรวมตัว 30-40 คน ซึ่งคนเสียหายมากสุด 21 ล้านบาท เนื่องจากเปิดบ้านรวมเงินของคนอื่นอีกทีเข้ามาเล่น,ขณะที่ พ.ต.ต.วรนันท์ ศรีล้ำ ผอ.ศูนย์บริหารคดีพิเศษ ดีเอสไอ ระบุ เมื่อประชาชนยื่นเรื่องคำร้องขอก็สามารถดำเนินได้อยู่แล้ว ซึ่งเบื้องต้นจะพิจารณาว่าอยู่ในอำนาจดีเอสไอหรือไม่ ส่วนกรณีมีการกระทำผิด ไม่จำเป็นต้องมีผู้ร้องเรียน ทั้งนี้การยื่น ปอท.อาจรวบรวมพยานหลักฐานภายหลังได้ เพราะเป็นหลักฐานทางอิเล็กทรอนิกส์ โดยตัวเงินที่ผู้เสียหายได้มา ก็ถือเป็นเงินที่ได้กระทำความผิด ก็ต้องเป็นของกลาง อย่างไรก็ตาม ที่ผ่านมาระบบการหลอกลวงลักษณะนี้มีจำนวนมาก โดยมี 2 ประเภท คือ แชร์ลูกโซ่ในการระดมเงินลงทุน กับอีกอันเป็นเรื่องของการเล่นแชร์ ซึ่งข้อกฎหมายเป็นเรื่องของเจ้าหน้าที่ แต่อยากให้ผู้เสียหายรวบรวมหลักฐานมาให้ได้มากที่สุด.
หนึ่งในผู้เสียหาย เล่นแชร์ทางเฟซบุ๊ก ร่วมรายการ ถามตรงๆ กับจอมขวัญ บอกเหตุผลในการตัดสินใจเล่น หลังลังเลมากว่า 6 เดือน กระทั่งควักเงิน 9 หมื่น เพราะความโลภ ผ่านมา 2 เดือน เจอปัญหาโดนเบี้ยว
ถามตรงๆ กับจอมขวัญ,จอมขวัญ,จอมขวัญ หลาวเพ็ชร์,โกงแชร์,โกงแชร์เฟซบุ๊ก,แชร์เฟซบุ๊ก,เล่นแชร์,โลภเล่นแชร์,ร้องทุกข์ปอท.,เท้าแชร์เชิดเงินหนี,ดีเอสไอ,โดนหลอกเล่นแชร์,ข่าว,ไทยรัฐ,ไทยรัฐออนไลน์,ข่าวทั่วไทย